section_heading: Kritika
paragraph_text: Kritika danas album smatra jednim od najboljih Dedićevih ostvarenja u njegovoj cijeloj karijeri te jednim od najboljih albuma hrvatske glazbe uopće. Zlatko Gall album smatra "fascinantnim... bio je i ostao reprezentativno Arsenovo pismo namjera. Njegove skladbe poput uvodnog broja Sve što znaš o meni, Moj brat, Kuća pored mora — kojom je i utemeljen žanr »dalmatinske šansone« —, Čovjek kao ja, Bit ćeš uvijek moja... nosile su pečat autorstva i jake osobnosti."<ref>Gall, Zlatko (2008.) "Čagalj i estradna sitnež", Književna republika, GODIŠTE VII: Zagreb, travanj–lipanj 2009. Broj 4–6, str. 34. Dražen Vrdoljak komentirao je da "šansone uvrštene na LP 'Čovjek kao ja' djeluju najautentičnije dedićevski."<ref>Vrdoljak, Dražen: "Dedić, Arsen", Nedjeljna Dalmacija br. 157, 12. svibnja 1974. Kritičar Željko Ivanjek album opisuje kao "deklaraciju mladosti, ljubavi i mora, ali i pionirsku deklaraciju urbanog mentaliteta koji se ponosi zavičajem". Njegov značaj se ogleda u "prevratničkom" uključenju koncepta individualnosti nasuprot kolektivizma. Književnik Dušan Kovačević je u vrijeme objave navodio da je Dedić samim nazivom svog albuma, i istoimenom pjesmom, dao slušateljima "legitimnost, putovnicu u privatnost", jer je prije toga šlageristika bila opća i publici se obraćala uvijek u množini. Prvi put se netko obratio u prvom licu jednine, obznanio postojanje "ja" u vremenu u kojem je postojao kao vrlina samo kolektivni osjećaj i kolektivno postojanje.<ref>Ivanjek, Željko: "Arsen Dedić: 'Krleža je volio moju Gabi'", Jutarnji list, 30.09.2006 Kritičar Zoran Tučkar nosač zvuka je nazvao "kamenom temeljcem u domaćoj diskografiji s bar pet evergreena - "Sve što znaš o meni", "Moderato Cantabile", "Sanjam te", "Kuća pored mora" i naslovnom pjesmom.<ref>Tučkar, Zoran: "Otišao je čovjek koji nikad nije razočarao svoju publiku" , muzika.hr, objavljeno 18.8.2015.